CELEX: 62017CA0497
Language: lt
Date: 2019-02-26 00:00:00
Title: Byla C-497/17: 2019 m. vasario 26 d. Teisingumo Teismo (didžioji kolegija) sprendimas byloje (Cour administrative d'appel de Versailles (Prancūzija) prašymas priimti prejudicinį sprendimą) Oeuvre d’assistance aux bêtes d’abattoirs (OABA)/Ministre de l'Agriculture et de l'Alimentation, Bionoor, Ecocert France, Institut national de l’origine et de la qualité (INAO) (Prašymas priimti prejudicinį sprendimą — SESV 13 straipsnis — Gyvūnų gerovė — Reglamentas (EB) Nr. 1099/2009 — Žudomų gyvūnų apsauga — Tam tikri skerdimo metodai, būtini religinėms apeigoms atlikti — Reglamentas (EB) Nr. 834/2007 — 3 straipsnis ir 14 straipsnio 1 dalies b punkto viii papunktis — Suderinamumas su ekologine gamyba — Reglamentas (EB) Nr. 889/2008 — 57 straipsnio pirma pastraipa — Europos Sąjungos ekologinės gamybos logotipas)

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/12
            
         
      2019 m. vasario 26 d. Teisingumo Teismo (didžioji kolegija) sprendimas byloje (Cour administrative d'appel de Versailles (Prancūzija) prašymas priimti prejudicinį sprendimą) Oeuvre d’assistance aux bêtes d’abattoirs (OABA)/Ministre de l'Agriculture et de l'Alimentation, Bionoor, Ecocert France, Institut national de l’origine et de la qualité (INAO)
      (Byla C-497/17) (1)
      
      (Prašymas priimti prejudicinį sprendimą - SESV 13 straipsnis - Gyvūnų gerovė - Reglamentas (EB) Nr. 1099/2009 - Žudomų gyvūnų apsauga - Tam tikri skerdimo metodai, būtini religinėms apeigoms atlikti - Reglamentas (EB) Nr. 834/2007 - 3 straipsnis ir 14 straipsnio 1 dalies b punkto viii papunktis - Suderinamumas su ekologine gamyba - Reglamentas (EB) Nr. 889/2008 - 57 straipsnio pirma pastraipa - Europos Sąjungos ekologinės gamybos logotipas)
      (2019/C 139/09)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      Cour administrative d'appel de Versailles
      
         Šalys pagrindinėje byloje
      
      
         Ieškovė: Oeuvre d’assistance aux bêtes d’abattoirs (OABA)
      
         Atsakovė: Ministre de l'Agriculture et de l'Alimentation, Bionoor, Ecocert France, Institut national de l’origine et de la qualité (INAO)
      
         Rezoliucinė dalis
      
      2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91, visų pirma jo 3 straipsnis ir 14 straipsnio 1 dalies b punkto viii papunktis, siejamas su SESV 13 straipsniu, turi būti aiškinamas taip, kad pagal jį neleidžiama ES ekologinės gamybos logotipu, nurodytu 2008 m. rugsėjo 5 d. Komisijos reglamento (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės, iš dalies pakeisto 2010 m. kovo 24 d. Reglamentu (ES) Nr. 271/2010, 57 straipsnio pirmoje pastraipoje, ženklinti produktų iš gyvūnų, kuriems buvo atliktas ritualinis skerdimas be išankstinio apsvaiginimo laikantis 2009 m. rugsėjo 24 d. Tarybos reglamente (EB) Nr. 1099/2009 dėl žudomų gyvūnų apsaugos, visų pirma jo 4 straipsnio 4 dalyje, nustatytų sąlygų.
      
         (1)  OL C 347, 2017 10 16.